เครียดมากคะลูกอายุ5ขวบแต่กินเยอะมากกินข้าว2-3ถ้วยใหญ่ต่อมื้อกินทั้งวันไม่เป็นอันทำอะไรเลยอยู่ไม่เคยนิ่งกินไปไม่ถึงชม.หิวอีก เช้า สาย เที่ยง บ่าย เย็น ดึกท้อแท้มากคะจนบางคนเขาว่าพ่อแม่ปล่อยให้ลูกอด ลูกเลยหิวตลอดเวลา แม่เครียดมากคะ
สวัสดีค่ะ อาการกินจุมากผิดปกติในเด็กอาจจะมีสาเหตุมาจาก ความผิดปกติของน้ำตาลหรือสมดุลเกลือแร่ในเลือด การได้รับประทานอาหารในขนาดที่ไม่พอเหมาะกับน้ำหนักตัวและความต้องการในแต่ละวัน หรืออาจเป็นโรคอื่นๆเช่นการมีเนื้องอกในต่อมใต้สมองบางชนิดที่ทำให้มีความหิวมากผิดปกติอยู่ตลอดเวลา แม้จะกินจนอิ่มมากๆแล้ว ร่างกายจะยังไม่ตอบสนอง ยังคงมีความหิวอยู่เรื่อยๆ แต่ก็เป็นกลุ่มโรคที่พบได้น้อยค่ะเบื้องต้นให้รับประทานอาหารให้พอเหมาะกับวัย และเป็นอาหารที่มีประโยชน์ ครบถ้วน 5 หมู่ เน้น เนื้อ นมไข่ หากยังมีอาการต่อเนื่อง แม้จะให้กินในปริมาณที่มากแล้วเทียบกับเด็กในวัยเดียวกันแล้ว ร่วมกับน้ำหนักขึ้นมากผิดปกตินั้น ก็ควรพาไปพบแพทย์เพื่อตรวจหาสาเหตุที่เป็นไปได้ดังกล่าวไป